ZAPISNIK

Sa 27. sjednice Općinskog vijeća Općine Čepin održane 23. studenog 2020. godine u sali Hrvatskog doma u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 15 članova Vijeća od izabranih 17 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša

2. Ksenija Rajtek

3. Boris Marks

4. Miroslav Jerković

5. Valentin Pavleković

6. Velimir Džambić

7. Zoran Horvat

8. Anamarija Paulić

9. Josip Đimber

10. Melani Starčević

11. Josip Skočibušić

12. Marko Brekalo

13. Marija Čačić

14. Ivana Šariri

15. Zvonimir Bratić

SJEDNICI NISU NAZOČNI:

1. Mario Žanko

2. Tanja Paun.

Sjednici su također nazočni: općinski načelnik Dražen Tonkovac, zamjenici općinskog načelnika Ivan Žeravica i Mateja Kalajžić, pročelniciMirjana Cvitkušić i Krešimir Crnković, v.d. pročelnice Marica Beraković, viši savjetnik Željko Mamić, predstavnici Zavoda za prostorno planiranje Vesna Budač i Ivica Bugarić, direktor poduzeća Urednost d.o.o. i Komunalac Čepin d.o.o. Željko Barišić.

Predsjednik vijeća upoznao je nazočne sa predloženim dnevnim redom.

Vijećnik Z. Bratić smatra da nije u redu što su dva najvažnija dokumenta u jednoj godini Rebalans Proračuna i Proračun za 2021. godinu stavljeni zajedno sa 32. točke dnevnog red i biti će protiv ovakvog dnevnog reda.

Općinsko vijeće Općine Čepin sa 10 glasova ZA, 4 glasa PROTIV i 1 glasom SUZDRŽAN usvojilo je predloženi dnevni red, kako slijedi:

**D N E V N I R E D**

1. Usvajanje zapisnika sa 26. sjednice Općinskog vijeća Općine Čepin
2. Donošenje Odluke o izradi V. Izmjena i dopuna Prostornog plana uređenja Općine (PPUO) Čepin
3. Donošenje Prvih izmjena i dopuna Proračuna Općine Čepin za 2020. godinu
4. Donošenje Izmjena i dopuna Programa javnih potreba u kulturi Općine Čepin i ostalim društvenim djelatnostima za 2020. godinu
5. Donošenje Izmjena i dopuna Programa javnih potreba u sportu Općine Čepin u 2020. godini
6. Donošenje Izmjena i dopuna Programa održavanja komunalne infrastrukture u Općini Čepin za 2020. godinu
7. Donošenje Izmjena i dopuna Programa građenja komunalne infrastrukture na području Općine Čepin za 2020. godinu
8. Donošenje Izmjena i dopuna Plana korištenja sredstava ostvarenih od zakupa, prodaje izravnom pogodbom, privremenog korištenja i davanja na korištenje izravnom pogodbom na području Općine Čepin u 2020. godini
9. Donošenje Izmjena i dopuna Programa gradnje građevina za gospodarenje komunalnim otpadom za 2020. godinu
10. Donošenje Izmjena i dopuna Plana razvojnih programa za 2020. do 2022. godine
11. Donošenje Odluke o Izmjenama i dopunama Odluke o izvršenju Proračuna Općine Čepin za 2020. godinu
12. Donošenje Proračuna Općine Čepin za 2021. i projekcije Proračuna za 2022. i 2023. godinu
13. Donošenje Programa javnih potreba u kulturi Općine Čepin i ostalim društvenim djelatnostima za 2021. godinu
14. Donošenje Programa javnih potreba u sportu Općine Čepin u 2021. godini
15. Donošenje Programa javnih potreba u predškolskom odgoju na području Općine Čepin za 2021. godinu
16. Donošenje Programa javnih potreba u socijalnoj skrbi na području Općine Čepin za 2021. godinu
17. Donošenje Programa održavanja komunalne infrastrukture u Općini Čepin za 2021. godinu
18. Donošenje Programa građenja komunalne infrastrukture na području Općine Čepin za 2021. godinu
19. Donošenje Plana korištenja sredstava ostvarenih od zakupa, prodaje izravnom pogodbom, privremenog korištenja i davanja na korištenje izravnom pogodbom na području Općine Čepin u 2021. godini
20. Donošenje Programa gradnje građevina za gospodarenje komunalnim otpadom za 2021. godinu
21. Donošenje Plana razvojnih programa za 2021. do 2023. godine
22. Donošenje Odluke o izvršenju Proračuna Općine Čepin za 2021. godinu
23. Donošenje Analize stanja sustava civilne zaštite za Općinu Čepin u 2020. godini
24. Donošenje Godišnjeg plana razvoja sustava civilne zaštite s financijskim učincima za trogodišnje razdoblje za 2021.-2023. godinu
25. Donošenje Rješenja o imenovanju ravnatelja Centra za kulturu Čepin
26. Donošenje Odluke o izmjenama i dopunama Odluke o određivanju koeficijenata za obračun plaće službenika i namještenika u Upravnim tijelima Općine Čepin
27. Donošenje Odluke o usvajanju Godišnjeg plana upravljanja imovinom u vlasništvu Općine Čepin za 2021. godinu
28. Donošenje Odluke o osnivanju i imenovanju Povjerenstva za imenovanje ulica, parkova i trgova na području Općine Čepin
29. Donošenje Odluke o odobrenju zamolbe za pomoć Blaženke Tolj iz Čepina, K. Zvonimira 262, Nikole Tolja iz Čepina, K. Zvonimira 262 i Marijane Bilandžija (rođ. Tolj) iz Čepina, M. Držića 60
30. Donošenje Odluke o stavljanju van snage Odluke o raspisivanju javnog natječaja za zakup poljoprivrednog zemljišta u vlasništvu Općine Čepin
31. Donošenje Odluke o stavljanju van snage Odluke o osnivanju i imenovanju Povjerenstva za provedbu javnog natječaja za zakup poljoprivrednog zemljišta u vlasništvu Općine Čepin
32. Razno

TOČKA 1. USVAJANJE ZAPISNIKA SA 26. SJEDNICE OPĆINSKOG VIJEĆA OPĆINE ČEPIN

Vijećnik Z. Bratić naveo je vezano za zapisnik kako će ako se budu ovako nastavilo pisati morati reagirati prema Ministarstvu uprave.

Općinsko vijeće Općine Čepin sa 11 glasova ZA i 4 glasa PROTIV usvojilo je zapisnik sa 26. sjednice Općinskog vijeća Općine Čepin.

TOČKA 2. DONOŠENJE ODLUKE O IZRADI V. IZMJENA I DOPUNA PROSTORNOG

PLANA UREĐENJA OPĆINE (PPUO) ČEPIN

Vijećnici su zajedno sa dnevnim redom dobili i materijal za točku 2. dnevnog reda.

Predsjednik Općinskog vijeća otvara raspravu.

S ovom točkom dnevnog reda nazočne je poznao Ivica Bugarić, predstavnik Zavod za prostorno planiranje iz Osijeka, te naveo da je od prvog osnovnog PPUO Čepin propisano za glavne ulice kako u Čepinu tako i ostalima da se elektroenergetska mreža izvodi podzemno, a što ima više veze sa standardom, te da je moguće i podzemno i nadzemno. S obzirom da je u međuvremenu Županijski plan promijenjen i izbačena je obveza kabliranja u građevinskom području, time je dopušteno Općinama da sami odrede koji standard javne rasvjete odnosno energetike žele, pa tako i da stave u svojim Planovima. Naveo je da će se za naselje Beketinci ovim Izmjenama promijeniti odredba s kojom se slaže i HEP i nadležni, te da se izbaci obveza kabliranja.

S ovom točkom dnevnog reda nazočne je upoznao i općinski načelnik D. Tonkovac.

Predsjednik Vijeća zaključuje raspravu i stavlja na glasovanje prijedlog Odluke o izradi V. Izmjena i dopuna Prostornog plana uređenja Općine (PPUO) Čepin.

Općinsko vijeće Općine Čepin jednoglasno je donijelo

ODLUKU

o izradi V. Izmjena i dopuna Prostornog plana uređenja Općine (PPUO) Čepin

(Odluka o izradi V. izmjena i dopuna Prostornog plana je sastavni dio zapisnika)

Sjednicu su napustili predstavnici Zavod za prostorno planiranje, Osijek, gđa. Vanesa Budač i Ivica Bugarić.

TOČKA 3. DONOŠENJE PRVIH IZMJENA I DOPUNA PRORAČUNA OPĆINE ČEPIN ZA

2020. GODINU

S ovom točkom dnevnog reda nazočne je upoznala pročelnica M. Cvitkušić, a materijal za ovu točku vijećnici su dobili zajedno s pozivom za ovu sjednicu.

Predsjednik Vijeća otvara raspravu.

Vijećnik M. Brekalo naveo je kako se na prihodovnoj strani ne vidi da su predviđena sredstva prihodi iz EU fondova za kulturni centar, te ga zanima da li je to omaška ili ih nema. Isto tako u rashodovnoj strani nisu predviđena sredstva za kupnju voćnjaka u ulici Kamešnice od 2000 m2, pa ga interesira zašto, a što je izuzetno bitno za Općinu Čepin.

Vijećnik Z. Bratić naglasio je kako načelnik iz godine u godinu radi povijesne Proračune. Osvrnuo se i na Proračun za 2017., 2018., 2019., 2020. i na prijedlog za 2021. god. Naveo je kako načelnik prenosi sredstva za 2021. godinu, jer su tada izbori. Zatražio je informaciju za stavke: primici od prodaje dionica udjela u glavnici, ured načelnika koja je povećana za cca 1.400.000,00 kn, ured načelnika - materijalni rashodi su povećani za cca 800.000,00 kn, ostali nespomenuti rashodi poslovanja na kojoj je povećanje od 772.000,00 kn, koji su to rashodi. Pozvao se na poziciju pod glavom - ured za gospodarstvo i komunalnu djelatnost, te naveo da su sve stavke u Komunalcu povećane i to za fine iznose. Nadalje se pozvao i na poziciju gradnja objekata i komunalne infrastrukture. Naveo je pozicije koji ne idu: gospodarska zona, održavanje zgrada u vlasništvu Općine, izgradnja sportske dvorane. Kod poljoprivrede zatražio je informaciju za stavku 323 rashodi za ostale usluge koja je povećana za 1.000.000,00 kn, zanima ga šta je to. Također je naveo kako nam ne treba slijedeće: program poticanja zapošljavanja što je u minusu 100.000,00 kn, redovna djelatnost za komunalno je 0,00 kn, stavka zaštita okoliša minus 230.000,00 kn. Nadalje je naveo kako su Društvene djelatnosti a uzrokovano Corona virusom u iznosu 1.700.000,00 kn manje, a što je vjerojatno preusmjereno na Komunalac. Istaknuo je kako sve stavke padaju ali stavka „Razvoj sporta u Čepinu“ se ne dira i raste za 40.000,00 kn bez obzira što se nije igralo, što nije bilo treninga, te naveo da su u udrugama birači koji će glasati na budućim izborima. Naveo je da je tu potrošač i NK Čepin i da se tu isto ne smije dirati iz poznatih razloga. Nadalje je naveo kako je stavka ostale društvene potrebe u minusu 1.700.000,00 kn, a zdravstvo ostaje isto usred Corona krize, pandemije. Biti će protiv ovog Rebalansa. Nadalje ga zanima stavka „Informatizacija“ u iznosu od 100.000,00 kn, te da li je to vezano za rad Vijeća za kupovinu laptopa. Naveo je kako je potrošeno 125.000.000,00 kn od 2017. g. u ovom zadnjem mandatu, a da Čepin nema sportsku dvoranu, gospodarsku zonu, uređene zidine, zelenu tržnicu, hipodrom.

Vijećnik J. Skočibušić naveo je kako je Rebalans Proračuna nerealno planiran od samog početka, projekti nisu realizirani i glasati će protiv.

U raspravi su sudjelovali M. Brekalo, Z. Bratić, J. Skočibušić.

Odgovore su dali pročelnica M. Cvitkušić, općinski načelnik D. Tonkovac.

Predsjednik vijeća zaključuje raspravu i stavlja na glasovanje prijedlog Prvih izmjena i dopuna Proračuna Općine Čepin za 2020. godinu.

Općinsko vijeće Općine Čepin sa 10 glasova ZA, 4 glasa PROTIV i 1 glas SUZDRŽAN donijelo je

PRVE IZMJENE I DOPUNE PRORAČUNA OPĆINE ČEPIN

ZA 2020. GODINU

(Prve izmjene i dopune Proračuna Općine Čepin su sastavni dio zapisnika)

TOČKA 4. DONOŠENJE IZMJENA I DOPUNA PROGRAMA JAVNIH POTREBA U KULTURI

OPĆINE ČEPIN I OSTALIM DRUŠTVENIM DJELATNOSTIMA ZA 2020. GODINU

Vijećnici su zajedno sa dnevnim redom dobili i materijal za ovu točku dnevnog reda.

S ovom točkom dnevnog reda nazočne je upoznao viši savjetnik Ž. Mamić, te naveo da je samo kod stavke „Sustav čuvanja imovine CZK“ došlo do povećanja, a koja iznosi 17.000,00 kn jer je postojeći sustav bio neupotrebljiv i star skoro 18 godina. Naveo je da su neke udruge zbog utjecaja Corone zatražili prenamjenu sredstava.

Vijećnika Z. Bratića smatra da bi bilo dobro da se kod stavke donacije udrugama u kulturi navede specifikacija koje su to udruge.

Vijećnik J. Skočibušić postavio je pitanje vezano za projektnu dokumentaciju za utvrdu Korođvar da li je to vrijednost sredstava projektne dokumentacije ili vrijednost cijelog projekta rekonstrukcije planiranog ili samo projekta.

U raspravi su sudjelovali vijećnici: Z. Bratić, J. Skočibušić.

Odgovor je dao zamjenik općinskog načelnika I. Žeravica.

Predsjednik Općinskog vijeća zaključuje raspravu i stavlja na glasovanje prijedlog Izmjena i dopuna Programa javnih potreba u kulturi Općine Čepin i ostalim društvenim djelatnostima za 2020. godinu.

Općinsko vijeće Općine Čepin sa 12 glasova ZA i 3 glasa SUZDRŽAN donijelo je

IZMJENE I DOPUNE

PROGRAMA JAVNIH POTREBA U KULTURI OPĆINE ČEPIN

I OSTALIM DRUŠTVENIM DJELATNOSTIMA ZA 2020. GODINU

(Izmjene i dopune Programa javnih potreba u kulturi sastavni su dio zapisnika)

TOČKA 5. DONOŠENJE IZMJENA I DOPUNA PROGRAMA JAVNIH POTREBA U SPORTU

OPĆINE ČEPIN U 2020. GODINI

Vijećnici su zajedno sa dnevnim redom dobili i materijal za točku 5. dnevnog reda.

S ovom točkom dnevnog reda nazočne je upoznao viši savjetnik Ž. Mamić te naveo kako je ovdje nova stavka „Zaštitna mreža“ u iznosu od 20.000,00 kn, a i nešto je se malo povećala stavka „Prijevoz sportaša“.

Predsjednik Općinskog vijeća otvara raspravu.

Vijećnika Z. Bratića zanima pozicija 513 sportske udruge u kojim točno iznosima, te je istaknuo kako NK „Čepin“ uzima 60% proračuna u sportu, te da rezultat nije u razmjeru novaca koji uzima. Za ovaj Program će biti Suzdržan.

U raspravi su sudjelovali vijećnici: Z. Bratić, M. Brekalo.

Predsjednik Općinskog vijeća zaključuje raspravu i stavlja na glasovanje prijedlog Izmjena i dopuna Programa javnih potreba u sportu Općine Čepin u 2020. godini.

Općinsko vijeće Općine Čepin sa 10 glasova ZA, 1 glasom PROTIV i 4 glasa SUZDRŽAN donijelo je

IZMJENE I DOPUNE

PROGRAMA JAVNIH POTREBA U SPORTU OPĆINE ČEPIN U 2020. GODINI

(Izmjene i dopune Programa javnih potreba u sportu su sastavni dio zapisnika)

TOČKA 6. DONOŠENJE IZMJENA I DOPUNA PROGRAMA ODRŽAVANJA KOMUNALNE

INFRASTRUKTURE U OPĆINI ČEPIN ZA 2020. GODINU

Vijećnici su zajedno s dnevnim redom dobili i materijal za ovu točku dnevnog reda.

S ovom točkom dnevnog reda nazočne je upoznala v.d. pročelnice M. Beraković.

Predsjednik Općinskog vijeća otvara raspravu.

Vijećnik Z. Bratić istaknuo je kako tu nema smanjenja samo jedno povećanja u smislu održavanja javne rasvjete koje se sada penje na 440.000,00 kn, a nema ni kvalitetnog godišnjeg izvješća od strane tvrtke Komunalac za koju razinu i količinu usluga mi dobivamo za te iznose. Biti će Suzdržan po ovoj točci.

Vijećnici M. Brekalo i Z. Bratić zatražili su informaciju za stavku čišćenje i pražnjenje koševa u iznosu od 90.000,00 kn, koji su to poslovi.

U raspravi su sudjelovali vijećnici: Z. Bratić, M. Brekalo.

Odgovor je dao općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Izmjena i dopuna Programa održavanja komunalne infrastrukture u Općini Čepin za 2020. godinu.

Općinsko vijeće Općine Čepin sa 10 glasova ZA, 4 glasa PROTIV i 1 glasom SUZDRŽAN donijelo je

IZMJENE I DOPUNE

PROGRAMA ODRŽAVANJA KOMUNALNE INFRASTRUKTURE

U OPĆINI ČEPIN ZA 2020. GODINU

(Izmjene i dopune Programa održavanja komunalne infrastrukture su sastavni dio zapisnika)

TOČKA 7. DONOŠENJE IZMJENA I DOPUNA PROGRAMA GRAĐENJA KOMUNALNE

INFRASTRUKTURE NA PODRUČJU OPĆINE ČEPIN ZA 2020. GODINU

Vijećnici su zajedno sa dnevnim redom dobili i materijal za točku 7. dnevnog reda.

S ovom točkom dnevnog reda nazočne je upoznala v.d. pročelnice M. Beraković. Navela je da je se dogodila greška prilikom tipkanja tako da u drugoj tablici pozicija 104 nisu „IV“ Izmjene i dopune Prostornog plana i usklađivanje sa županijskim“ nego „V“ Izmjene i dopune Prostornog plana i usklađivanje sa županijskim“, pa moli da se to ispravi. Također na poziciji 695 „Izvješće o stanju u prostoru Općine Čepin u koloni „Promjena“ umjesto 15.000,00 kn treba pisati 20.000,00 kn. Nadalje pod pozicijom 837 „Izrada Strategije upravljanja imovinom od 2018.-2025. i Godišnji plan upravljanja imovinom za 2019. godinu“ u koloni „Promjena“ umjesto 25.000,00 treba pisati 0,00 kn i u koloni „Novi iznos“ umjesto 25.000,00 kn treba pisati 0,00 kn. Također moli da se to sve ispravi.

Predsjednik Općinskog vijeća otvara raspravu.

Vijećnik M. Brekalo zatražio je informaciju dali će Općina Čepin financirati priključak Dječjeg vrtića na kanalizaciju.

Vijećnicu M. Čačić zanimaju stavke manjak prihoda od nefinancijske imovine iz 2019. u iznosu 371.800,00 kn, stavke 952 parcelacijski elaborati i 971 parcelacijski elaborati. Zanima ju tko radi izradu Strategije upravljanja imovinom u iznosu od 25.000,00 kn.

Vijećnik M. Brekalo postavio je pitanje zašto se plaćaju vanjski suradnici za koje Općina ima sve organizacijske jedinice potrebe za rad i odvajaju se teški novci za Općinu Čepin za vanjske suradnike, pa ga zanima šta rade ljudi koji primaju plaću u Općini Čepin.

Vijećnik J. Skočibušić naveo je kako u Rebalansu Proračuna nije bila predviđena izgradnja, asfaltiranje ni jedne ceste.

U raspravi su sudjelovali vijećnici: M. Brekalo, M. Čačić, J. Skočibušić.

Odgovore su dali općinski načelnik D. Tonkovac, pročelnica M. Cvitkušić. v.d. pročelnice M. Beraković, i vijećnik J. Đimber.

Predsjednik Općinskog vijeća zaključuje raspravu i stavlja na glasovanje prijedlog Izmjena i dopuna Programa građenja komunalne infrastrukture na području Općine Čepin za 2020. godinu.

Općinsko vijeće Općine Čepin sa 10 glasova ZA, 3 glasa PROTIV i 2 glasa SUZDRŽAN donijelo je

IZMJENE I DOPUNE

PROGRAMA GRAĐENJA KOMUNALNE INFRASTRUKTURE NA PODRUČJU

OPĆINE ČEPIN ZA 2020. GODINU

(Izmjene i dopune Programa građenja komunalne infrastrukture su sastavni dio zapisnika)

TOČKA 8. DONOŠENJE IZMJENA I DOPUNA PLANA KORIŠTENJA SREDSTAVA OSTVARENIH

OD ZAKUPA, PRODAJE, PRODAJE IZRAVNOM POGODBOM, PRIVREMENOG

KORIŠTENJA I DAVANJA NA KORIŠTENJE IZRAVNOM POGODBOM NA PODRUČJU

OPĆINE ČEPIN U 2020. GODINI

Vijećnici su zajedno sa dnevnim redom dobili i materijal za točku 8. dnevnog reda.

S ovom točkom dnevnog reda nazočne je upoznala v.d. pročelnice M. Beraković.

Predsjednik Općinskog vijeća otvara raspravu.

Vijećnik Z. Bratić zatražio je informaciju vezano za stavke: izgradnja otresišta i pristupnih puteva, izdaci za suzbijanje ambrozije i košnja kanala, čišćenje poljoprivrednih površina i uklanjanje otpada van naselja, košnja trave traktorom s malčerom, održavanje poljskih puteva da li toga stvarno toliko ima, kuda ti novci idu, te da su to zaista ozbiljni iznosi. Zanima ga zašto se za poticanje pčelarstva ne da više novaca i zašto se ne investira poticanje malih OPG-ovaca.

Vijećnica M. Čačić postavila je pitanje da li ima nekakav statistički podatak koliko metara ima tih otrestišta i pristupnih puteva na području naše Općine i koliko se često oni izgrađuju ili uređuju. Navela je da to doista nisu nezanemarivi iznosi. Moli da ih se o tome informira.

Vijećnik M. Brekalo zatražio je obrazloženje za stavke: intelektualne usluge u iznosu od 30.000,00 kn, rad Povjerenstva u iznosu od 30.000,00 kn, te koje je to Povjerenstvo. Traži i obrazloženje za stavku razvoj ruralnog turizma koliko u Čepinu ima ljudi ili OPG-ova koji se bave ruralnim turizmom. Moli da mu se pisanim putem odgovori na njegovu kućnu adresu ili na mail, o kojim se sredstvima radi i za čega je potrošeno 120.000,00 kn za stavke: intelektualne usluge, ruralni turizam i rad Povjerenstva, te kojeg i kakvog Povjerenstva.

U raspravi su sudjelovali: Z. Bratić, M. Čačić, M. Brekalo, J. Skočibušić.

Odgovor je dao općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Izmjena i dopuna Plana korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom na području Općine Čepin za 2020. godinu.

Općinsko vijeće Općine Čepin sa 10 glasova ZA, 4 glasa PROTIV i 1 glasom SUZDRŽAN donijelo je

Izmjene i dopune

Plana korištenja sredstava ostvarenih od zakupa, prodaje, prodaje izravnom pogodbom,

privremenog korištenja i davanja na korištenje izravnom pogodbom

na području Općine Čepin za 2020. godinu

(Izmjene i dopune Plana korištenja sastavni su dio zapisniku)

TOČKA 9. DONOŠENJE IZMJENA I DOPUNA PROGRAMA GRADNJE GRAĐEVINA ZA

GOSPODARENJE KOMUNALNIM OTPADOM ZA 2020. GODINU

Vijećnici su zajedno sa dnevnim redom dobili i materijal za ovu točku dnevnog reda.

S ovom točkom dnevnog reda nazočne je upoznala je pročelnica M. Cvitkušić.

Predsjednik Općinskog vijeća otvara raspravu.

Predsjednik Općinskog vijeća zaključuje raspravu i stavlja na glasovanje prijedlog Programa gradnje građevina za gospodarenje komunalnim otpadom za 2021. godinu.

Općinsko vijeće Općine Čepin sa 12 glasova ZA i 3 glasa SUZDRŽAN donijelo je

IZMJENE I DOPUNE PROGRAMA GRADNJE GRAĐEVINA ZA

GOSPODARENJE KOMUNALNIM OTPADOM ZA 2020. GODINU

(Izmjene i dopune Programa gradnje građevina su sastavni dio zapisnika)

TOČKA 10. DONOŠENJE IZMJENA I DOPUNA PLANA RAZVOJNIH PROGRAMA ZA 2020. DO

2022. GODINE

Vijećnici su zajedno sa dnevnim redom dobili i materijal za točku 10. dnevnog reda.

S ovom točkom dnevnog reda nazočne je upoznala pročelnica M. Cvitkušić.

Vijećnik Z. Bratić naveo je kako se iz razvojnih programa vidi kako će se raditi, ali ne ove godine: agro-park, energetska učinkovitost, komunalna infrastruktura i gospodarska zona, izgradnja sportske dvorane, te smatra da je to politička odluka i da se dobar dio te priče i svjesno prebacuje na 2021. kada su lokalni izbori. Po njemu priča oko Dječjeg vrtića je potpuno nepotrebna i suluda, te ne zna iz kojeg razloga se ide otimati jedna dobro ustrojena i s dugom tradicijom Ustanova.

Odgovor je da općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Izmjena i dopuna Plana razvojnih programa za 2020. do 2022. godine.

Općinsko vijeće Općine Čepin za 10 glasova ZA i 5 glasova SUZDRŽAN donijelo je

IZMJENE I DOPUNE

PLANA RAZVOJNIH PROGRAMA ZA 2020. DO 2022. GODINE

(Izmjene i dopune Plana razvojnih programa su sastavni dio zapisnika)

TOČKA 11. DONOŠENJE ODLUKE O IZMJENAMA I DOPUNAMA ODLUKE O IZVRŠENJU

PRORAČUNA OPĆINE ČEPIN ZA 2020. GODINU

Vijećnici su zajedno sa dnevnim redom dobili i materijal za točku 11. dnevnog reda.

Pročelnica M. Cvitkušić upoznala je nazočne sa svim izmjenama i dopunama Odluke o izvršenju Proračuna Općine Čepin za 2020. godinu.

Predsjednik Općinskog vijeća otvara raspravu.

Vijećnik Z. Bratić mišljenja je da će izvršenje Proračuna biti i manje od ovih 54.104.940,00 kn. Nadalje je se i osvrnuo i na članak 2. i 3. predložene Odluke. Biti će protiv ove Odluke.

U raspravi su sudjelovali vijećnici: Z. Bratić, J. Skočibušić.

Odgovor je dao općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Odluke o Izmjenama i dopunama Odluke o izvršenju Proračuna Općine Čepin za 2020. godinu.

Općinsko vijeće Općine Čepin sa 10 glasova ZA , 4 glasa PROTIV i 1 glasom SUZDRŽAN donijelo je

ODLUKU

O IZMJENAMA I DOPUNAMA ODLUKE O IZVRŠENJU PRORAČUNA

OPĆINE ČEPIN ZA 2020. GODINU

(Odluka o izmjenama i dopuna Odluke o izvršenju Proračuna sastavni je dio zapisnika)

Predsjednik Općinskog vijeća odredio je pauzu od 10 minuta.

Nakon kratke pauze Općinsko vijeće nastavilo je sa radom.

TOČKA 12. DONOŠENJE PRORAČUNA OPĆINE ČEPIN ZA 2021. I PROJEKCIJE PRORAČUNA

ZA 2022. I 2023. GODINU

Vijećnici su zajedno sa dnevnim redom dobili i materijal za točku 12. dnevnog reda.

Predsjednik Općinskog vijeća R. Periša istaknuo je kako su vijećnici dobili na stol amandman općinskog načelnika na prijedlog Proračuna Općine Čepin za 2021. godinu i projekcije za 2022. i 2023. godinu što je sastavni dio Proračuna. Naveo je kako su vijećnici dobili i tri prijedloga amandmana Kluba vijećnika Mosta Čepin.

S ovom točkom dnevnog reda nazočne je upoznala pročelnica M. Cvitkušić rekavši da je Proračun za 2021. godinu planiran u iznosu od 74.589.755,00 kn, te da sada sa ovim amandmanom upućenog od općinskog načelnika je povećanje od 2.500.000,00 kn, što s iznosi 77.089.755,00 kn. Nadalje je obrazložila stavke u Proračunu za 2021. i projekcije Proračuna za 2022. i 2023. godinu.

Predsjednik Općinskog vijeća otvora raspravu.

Vijećnik Z. Bratić naveo je kako ovaj Proračun realno ima veliku šansu da bude i ostvaren u puno boljem omjeru nego što su bili prethodni. Istaknuo je stavke: gospodarska zona, sportska dvorana, zidine, tržnica, agro-park, te naveo da bi se one mogle i realizirati. Osvrnuo je se i na vezano za zaduživanje u iznosu od cca 24.5000.000,00 kn, a i na sredstva od države - europska sredstva, ali i na stavke: za udruge, plaće, financiranje komunalni poduzeća, gradnju.

Vijećnik J. Skočibušić naveo je kako je Klub vijećnika Mosta Čepin predložio tri amandmana.

Vijećnica M. Čačić zatražila je obrazloženje vezano za rashode, ostale društvene potrebe 1016, glas naroda mještana Općine Čepin.

Vijećnik Z. Bratić vezano za stavku zdravstvo za koju je planirano 43.000,00 kn, postavio je pitanje zašto u ovoj situaciji Corona virusa Općina Čepin prema Domu zdravlja ne može izdvojiti veća sredstva. Također navodi da mu omjer kulture i sporta nije normalan. Također mu nije jasno da se zbog 2.000.000,00 kn ide u preuzimanje Dječjeg vrtića. Nije mu jasna ni stavka zaštita okoliša, te zašto ista iznosi 0,00 kn, da li je tu greška u ispisu ili je to to. Smatra da bi za stavku poticanje zapošljavanja u iznosu od 200.000,00 kn Općina trebala napraviti puno veći iskorak. Za ovaj Proračun će biti suzdržan, a bio bi čak i za njega, ali smatra da je tu preuzet prevelik rizik u planiranju vezano za pomoć države i samog kreditnog zaduženja, te ne vjeruje da će uslijed ove Corona krize ta priča tako ići. Povlači svoju izjavu i biti će protiv ovog Proračuna zbog ne primjerenog ponašanja prema vijećnicima. Osvrnuo je se i na stavke: održavanje javnih površina, održavanje nerazvrstanih cesta, nogostupa koje sveukupno iznose cca 6.000.000,00 kn, te naveo kako iz tih sredstava ima sigurno mogućnosti preraspodjele tih sredstava u poticanje zapošljavanja i gospodarstva.

Vijećnica M. Čačić zatražila je informaciju koliko je subjekata koji su ostvarili poticaje i koja je to suma iz Proračuna koja im je isplaćena.

Vijećnik J. Skočibušić upoznao je nazočne sa prvim prijedlogom amandmana „Aplikacija Otvoreni proračun“ čija cijena izrade je 140.000,00 kn. Upoznao nazočne sa drugim prijedlogom amandmana koji se odnosi na Javnu ustanovu Dječji vrtić Zvončić u Čepinu kojim predlažu povećanje za 1.400.000,00 kn. Upoznao je nazočne i sa trećim prijedlogom amandmana koji se odnosi na asfaltirane ceste na području Općine Čepin za što je potrebna iznos od 1.600.000,00 kn.

Predsjednik Općinskog vijeća upitao je općinskog načelnika D. Tonkovca da li prihvaća prvi prijedlog amandmana na prijedlog Proračuna Općine Čepin za 2021. godinu i projekcije za 2022. i 2023. godinu Kluba vijećnika Mosta Čepin da se uvrsti nabava „Aplikacija Otvoreni proračun“, s cijenom izrade u iznosu od 140.000,00 kn.

Općinski načelnik D. Tonkovac ne prihvaća prvi prijedlog amandmana Kluba vijećnika Mosta Čepin.

Predsjednik vijeća stavlja na glasovanje prvi prijedlog amandmana Kluba vijećnika Mosta Čepin na prijedlog Proračuna Općine Čepin za 2021. godinu i projekcije za 2022. i 2023. godinu.

Općinsko vijeće Općine Čepin sa 4 glasa ZA, 10 glasova PROTIV i 1 glasom SUZDRŽAN nije prihvatilo prvi prijedlog amandmana Kluba vijećnika Mosta Čepin na prijedlog Proračuna Općine Čepin za 2021. i projekcije za 2022. i 2023. godinu.

Predsjednik Općinskog vijeća upitao je općinskog načelnika D. Tonkovca da li prihvaća drugi prijedlog amandmana na prijedlog Proračuna Općine Čepin za 2021. godinu i projekcije za 2022. i 2023. godinu Kluba vijećnika Mosta Čepin, a to je povećanje izdvajanja za 1.400.000,00 kn za novoosnovanu JU Dječji vrtić Zvončić u Čepinu, da se iznos od 1.400.000,00 kn preusmjeri kao donacija JV DV Zvončić Čepin za subvencioniranje iznosa koji plaćaju roditelja, a ostatak da JU utroši u neodgodive sanacije zgrade vrtića i dvorišta oko zgrade koja je u postupku prelaska u vlasništvu Općine Čepin.

Općinski načelnik ne prihvaća drugi prijedlog amandmana Kluba vijećnika Mosta Čepin

Predsjednik Općinskog vijeća stavlja na glasovanje drugi prijedlog amandmana Kluba vijećnika Mosta Čepin na prijedlog Proračuna Općine Čepin za 2021. godinu i projekcije za 2022. i 2023. godinu.

Općinsko vijeće Općine Čepin sa 5 glasova ZA i 10 glasova PROTIV nije prihvatilo drugi prijedlog amandmana Kluba vijećnika Mosta Čepin na prijedlog Proračuna Općine Čepin za 2021. godinu i projekcije za 2022. i 2023.

Predsjednik Općinskog vijeća upitao je općinskog načelnika D. Tonkovca da li prihvaća treći prijedlog amandmana Kluba vijećnika Mosta Čepin na prijedlog Proračuna Općine Čepin za 2021. godinu i projekcije za 2022. i 2023. godinu, a to je asfaltiranje ulica na području Općine Čepin prema prioritetima u naselju Čepin: ulica V. Nazora 650 metara, HOS-a 550 metara, Dore Pejačević 250 metar, Petra Preradovića 200 metara, Željeznička ulica 100 metara, cesta do pravoslavnog groblja 350 metara; u naselju Livana Travna ulica 200 metara, Cvjetna ulica do katoličkog groblja 400 metara za koje je potreban iznos od 1.600.000,00 kn.

Općinski načelnik ne prihvaća treći prijedlog amandmana Kluba vijećnika Mosta Čepin.

Predsjednik Općinskog vijeća stavlja na glasovanje treći prijedlog amandmana na prijedlog Kluba vijećnika Mosta čepin na Proračuna Općine Čepin za 2021. godinu i projekcije za 2022. i 2023. godinu

Općinsko vijeće Općine Čepin sa 4 glasa ZA, 10 glasova PROTIV i 1 glasom SUZDRŽAN nije prihvatilo treći prijedlog amandmana Kluba vijećnika Mosta Čepin na prijedlog Proračuna Općine Čepin za 2021. godinu i projekcije za 2022. i 2023. godinu.

U raspravi su sudjelovali vijećnici: Z. Bratić, J. Skočibušić, M. Brekalo, M. Čačić

Odgovore su dali općinski načelnik D. Tonkovac, I. Žeravica.

Predsjednik Općinskog vijeća R. Periša zaključuje raspravu i stavlja na glasovanje prijedlog Proračuna Općine Čepin za 2021. i projekcije Proračuna za 2022. i 2023. godinu.

Općinsko vijeće Općine Čepin sa 10 glasova ZA, 4 glasa PROTIV i 1 glasom SUZDRŽAN donijelo je

PRORAČUN OPĆINE ČEPIN ZA 2021. I

PROJEKCIJE PRORAČUNA ZA 2022. I 2023. GODINU

(Proračuna Općine Čepin za 2021. i projekcije Proračuna su sastavni dio zapisnika)

TOČKA 13. DONOŠENJA PROGRAMA JAVNIH POTREBA U KULTURI OPĆINE ČEPIN

I OSTALIM DRUŠTVENIM DJELATNOSTIMA ZA 2021. GODINU

Vijećnici su zajedno sa dnevnim redom dobili i materijal za točku 13. dnevnog reda.

Viši savjetni Ž. Mamić naveo je kako su tim Program predviđena sveukupna sredstva u iznosu 4.517.000,00 kn, te upoznao nazočne sa stavkama u Programu.

Vijećnik M. Brekalo zatražio je informacija vezano za stavku projekti investicijskog održavanja, adaptacije i rekonstrukcije objekata kulture u iznosu od 2.546.000,00 kn. Nadalje ga zanima vezano za projekt zidine što će se značajno dešavati na zidinama, kakav je to projekt s obzirom da se tamo ulažu toliki milioni.

Odgovore su dala pročelnica M. Cvitkušić, zamjenik općinskog načelnika I. Žeravica.

Općinski načelnik zaključuje raspravu i stavlja na glasovanje prijedlog Programa javnih potreba u kulturi Općine Čepin i ostalim društvenim djelatnostima za 2021. godinu.

Općinsko vijeće Općine Čepin sa 13 glasova ZA i 2 glasa SUZDRŽAN donijelo je

PROGRAM

JAVNIH POTREBA U KULTURI OPĆINE ČEPIN

I OSTALIM DRUŠTVENIM DJELATNOSTIMA ZA 2021. GODINU

(Program javnih potreba u kulturi sastavni je dio zapisnika)

TOČKA 14. DONOŠENJE PROGRAMA JAVNIH POTREBA U SPORTU OPĆINE ČEPIN U

2021. GODINU

Vijećnici su zajedno sa dnevnim redom dobili i materijal za točku 14. dnevnog reda.

Viši savjetnik Ž. Mamić upoznao je nazočne sa prijedlogom Programa javnih potreba u sportu.

Vijećnik M. Brekalo zatražio je informaciju koliko Općina Čepin sportskih udruga financira, koje su to udruge i koliko koja udruga dobiva sredstava.

Odgovor je dao viši savjetnik Ž. Mamić.

Predsjednik Općinskog vijeća zaključuje raspravu i stavlja na glasovanje prijedlog Programa javnih potreba u sportu Općine Čepin u 2021. godini.

Općinsko vijeće Općine Čepin sa 13 glasova ZA i 2 glasa SUZDRŽAN donijelo je

PROGRAM

JAVNIH POTREBA U SPORTU OPĆINE ČEPIN U 2021. godini

(Program javnih potreba u sportu je sastavni dio ovog zapisnika)

TOČKA 15. DONOŠENJE PROGRAMA JAVNIH POTREBA U PREDŠKOLSKOM ODGOJU NA

PODRUČJU OPĆINE ČEPIN ZA 2021. GODINU

Vijećnici su zajedno sa dnevnim redom dobili i materijal za točku 15. dnevnog reda.

S ovom točkom dnevnog reda nazočne je upozna viši savjetnik Ž. Mamić.

Vijećnik J. Skočibušić zatražio je objašnjenje vezano za stavku 772 Dadilje.

Odgovor je dao općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Programa javnih potreba u predškolskom odgoju na području Općine Čepin za 2021. godinu.

Općinsko vijeće Općine Čepin sa 12 glasova ZA i 3 glasa SUZDRŽAN donijelo je

PROGRAM

JAVNIH POTREBA U PREDŠKOLSKOM ODGOJU NA PODRUČJU

OPĆINE ČEPIN ZA 2021. GODINU

(Program javnih potreba u predškolskom odgoju je sastavni dio zapisnika)

TOČKA 16. DONOŠENJE PROGRAMA JAVNIH POTREBA U SOCIJALNOJ SKRBI NA PODRUČJU

OPĆINE ČEPIN ZA 2021. GODINU

Vijećnici su zajedno sa dnevnim redom dobili i materijal za točku 16. dnevnog reda.

Viši savjetnik Ž. Mamić naveo je kako je za Program predviđen ukupan iznos od 2.402.000,00 kn, od toga najznačajniji iznos od 1.215.000,00 kn su mjere demografske obnove.

Vijećnica M. Čačić postavila je pitanje koje su to mjere demografske obnove.

Odgovor su dali pročelnica M. Cvitkušić, općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Programa javnih potreba u socijalnoj skrbi na području Općine Čepin za 2021. godinu.

Općinsko vijeće Općine Čepin jednoglasno je donijelo

PROGRAM

JAVNIH POTREBA U SOCIJALNOJ SKRBI NA PODRUČJU OPĆINE ČEPIN ZA 2021. GODINU

(Program javnih potreba u socijalnoj skrbi je sastavni dio zapisnika)

TOČKA 17. DONOŠENJE PROGRAMA ODRŽAVANJA KOMUNALNE INFRASTRUKTURE U

OPĆINI ČEPIN ZA 2021. GODINU

Vijećnici su zajedno sa dnevnim redom dobili i materijal za točku 17. dnevnog reda.

S ovom točkom dnevnog reda nazočne je upoznala v.d. pročelnice M. Beraković.

Vijećnik Z. Bratić mišljenja je da su sredstva iz ovog Programa nerealna, te da se početkom iduće godine mora tražiti tematska sjednica za Komunalac (a i Urednost) vezano za iznose koji se troše prema njemu, ne zna se kvaliteta usluge za održavanje javne rasvjete, košnju trave. Biti će protiv ovog Programa.

Vijećnika M. Brekala interesira stavka održavanje javne rasvjete u iznosu od 640.000,00 kn. Moli da mu se pisanim putem odgovori u koje su ulice ugrađene skinute lampe.

U raspravi su sudjelovali vijećnici: Z. Bratić, M. Brekalo.

Odgovor je dao općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Programa održavanja komunalne infrastrukture u Općini Čepin za 2021. godinu.

Općinsko vijeće Općine Čepin sa 10 glasova ZA i 5 glasova PROTIV donijelo je

PROGRAM ODRŽAVANJA KOMUNALNE INFRASTRUKTURE

U OPĆINI ČEPIN ZA 2021. GODINU

(Program održavanja komunalne infrastrukture je sastavni dio zapisnika)

TOČKA 18. DONOŠENJE PROGRAMA GRAĐENJA KOMUNALNE INFRASTRUKTURE NA

PODRUČJU OPĆINE ČEPIN ZA 2021. GODINU

Vijećnici su zajedno sa dnevnim redom dobili i materijal za točku 18. dnevnog reda.

S ovom točkom dnevnog reda nazočne je upoznala v.d. pročelnice M. Beraković.

Vijećnik J. Skočibušić naveo je kako tu nije predviđen amandman Kluba vijećnika Mosta Čepin.

Vijećnik M. Brekalo naveo je kako se tu opet nalazi izgradnja javne rasvjete u iznosu 80.000,00 kn i javna rasvjeta u iznosu 78.000,00 kn, pa ga interesira šta je stavka javna rasvjeta, na što se odnosi i gdje se planira izgrađivati javnu rasvjetu.

Vijećnica M. Čačić zatražila je informaciju vezano za stavku projektna dokumentacija za obnovu dvorca Adamović, što se planira s dvorcem Adamović. Budući da se spominju dvije stavke Projektne dokumentacije zanima ju tko radi tu projektnu dokumentaciju. Nadalje ju zanima pod stavkom 3. Javna rasvjeta kakvi će se to raditi priključci vezano za Željezničku i Kolodvorsku ulicu.

Vijećnika M. Brekala zanima kakva je to elektroenergetska mreža.

U raspravi su sudjelovali vijećnici: J. Skočibušić, M. Brekalo, M. Čačić.

Odgovor su dali općinski načelnik D. Tonkovac, zamjenik općinskog načelnika I. Žeravica.

Predsjednik Općinskog vijeća zaključuje raspravu i stavlja na glasovanje prijedlog Programa građenja komunalne infrastrukture na području Općine Čepin za 2021. godinu.

Općinsko vijeće Općine Čepin sa 10 glasova ZA, 2 glasa PROTIV i 3 glasa SUZDRŽAN donijelo je

PROGRAM

GRAĐENJA KOMUNALNE INFRASTUKTURE NA PODRUČJU

OPĆINE ČEPIN ZA 2021. GODINU

(Program građenja komunalne infrastrukture je sastavni dio zapisnika)

TOČKA 19. DONOŠENJE PLANA KORIŠTENJA SREDSTAVA OSTVARENIH OD ZAKUPA

PRODAJE IZRAVNOM POGODBOM, PRIVREMENOG KORIŠTENJA I

DAVANJA NA KORIŠTENJE IZRAVNOM POGODBOM NA PODRUČJU OPĆINE

Vijećnici su zajedno sa dnevnim redom dobili i materijal za ovu točku dnevnog reda.

S ovom točkom dnevnog reda nazočne je upoznala v.d. pročelnice M. Beraković.

Vijećnik J. Skočibušić mišljenja je da su nerealne, prenapuhane cifre za izgradnju otresišta, održavanje poljskih puteva, ambrozija, kanali izvan naselja III i IV reda, čišćenje poljoprivrednih površina, košnja trave traktorom i malčerom. Za komarce je stavljen manji iznos nego što je potrošeno prošle godine. Zanima ga za što su sredstva predviđena na stavci županijsko natjecanje u oranju, te za što je stavka Medijsko praćenje na portalu. Biti će protiv tog Plana.

Vijećnik Z. Bratić smatra da je nevjerojatan iznos koji se plaća za košnju trave malčerom, a za poticanje za obrazovanje članova OPG samo 25.000,00 kn. Također je naveo kako je za ekološku proizvodnju stavljeno malo sredstava, tako i za sufinanciranje pčelarstva. Biti će protiv ovog Plana.

U raspravi su sudjelovali vijećnici: J. Skočibušić, Z. Bratić.

Predsjednik Općinskog vijeća zaključuje raspravu i stavlja na glasovanje prijedlog Plana korištenja sredstava ostvarenih od zakupa, prodaje izravnom pogodbom, privremenog korištenja i davanja na korištenje izravnom pogodbom na području Općine Čepin u 2021. godini.

Općinsko vijeće Općine Čepin sa 9 glasova ZA i 5 glasa PROTIV, (vijećnik M. Brekalo nije glasovao), donijelo je

PLAN

KORIŠTENJA SREDSTAVA OSTVARENIH OD ZAKUPA, PRODAJE, PRODAJE IZRAVNOM POGODBOM, PRIVREMENOG KORIŠTENJA I DAVANJA NA KORIŠTENJE IZRAVNOM POGODBOM NA PODRUČJU OPĆINE ČEPIN U 2021. GODINI

(Plan korištenja sredstva je sastavni dio zapisnika)

TOČKA 20. DONOŠENJE PROGRAMA GRADNJE GRAĐEVINA ZA GOSPODARENJE

KOMUNALNIM OTPADOM ZA 2021. GODINU

Vijećnici su zajedno sa dnevnim redom dobili i materijal za 20. točku dnevnog reda.

S ovom točkom dnevnog reda nazočne je upoznala pročelnica M. Cvitkušić.

Predsjednik Općinskog vijeća otvara raspravu.

Budući da se nitko nije javio za riječ predsjednik Općinskog vijeća zaključuje raspravu i stavlja na glasovanje prijedlog Programa gradnje građevina za gospodarenje komunalnim otpadom za 2021. godinu.

Općinsko vijeće Općine Čepin jednoglasno je donijelo

PROGRAM

GRADNJE GRAĐEVINA ZA GOSPODARENJE KOMUNALNIM OTPADOM ZA 2021. GODINU

(Program gradnje građevina za gospodarenje komunalnim otpadom je sastavni dio zapisnika)

TOČKA 21. DONOŠENJE PLANA RAZVOJNIH PROGRAMA ZA 2021. DO 2023. GODINE

Vijećnici su zajedno sa dnevnim redom dobili i materijal za ovu točku dnevnog reda.

S ovom točkom dnevnog reda nazočne je poznala pročelnica M. Cvitkušić.

Predsjednik Općinskog vijeća otvara raspravu.

Budući da se nitko nije javio za riječ predsjednik Općinskog vijeća zaključuje raspravu i stavlja na glasovanje prijedlog Plana razvojnih programa za 2021. do 2023. godine.

Općinsko vijeće Općine Čepin sa 11 glasova ZA i 4 glasa SUZDRŽAN donijelo je

PLAN

RAZVOJNIH PROGRAMA ZA 2021. DO 2023. GODINE

(Plan razvojnih programa za 2021. do 2023. godine je sastavni dio ovog zapisnika)

TOČKA 22. DONOŠENJE ODLUKE O IZVRŠENJU PRORAČUNA OPĆINE ČEPIN ZA 2021.

GODINU

Vijećnici su zajedno sa dnevnim redom dobili i materijal za točku 22. dnevnog reda.

S ovom točkom dnevnog reda nazočne je upoznala pročelnica M. Cvitkušić, te navela promjenu kako u prijedlogu Odluke pod člankom 8. stavak V. umjesto iznosa 74.589.755,00 kn treba pisati 77.089.755,00 kn. Isto tako je navela kako je u članku 13. nova odredba u odnosu na prošli put, a to je da će se Općina Čepin u razdoblju od 2021.-2022. godine dugoročno zadužiti za 16.000.000,00 kn za izgradnju sportske dvorane.

S ovom točkom dnevnog reda također je nazočne upoznao općinski načelnik D. Tonkovac.

Predsjednik Općinskog vijeća otvara raspravu.

Budući da se nitko nije javio za riječ predsjednik Općinskog vijeća zaključuje raspravu i stavlja na glasovanje prijedlog Odluke o izvršenju Proračuna Općine Čepin za 2021. godinu.

Općinsko vijeće Općine Čepin sa 10 glasova ZA, 1 glasom PROTIV i 4 glasa SUZDRŽAN donijelo je

ODLUKU

O IZVRŠENJU PRORAČUNA OPĆINE ČEPIN ZA 2021. GODINU

(Odluka o izvršenju Proračuna Općine Čepin za 2021. godinu je sastavni dio zapisnika)

Predsjednik Općinskog vijeća odredio je kratku pauzu od 5 minuta.

Nakon kratko pauze Općinsko vijeće nastavilo je sa radom.

TOČKA 23. DONOŠENJE ANALIZE STANJA SUSTAVA CIVILNE ZAŠTITE ZA OPĆINU

ČEPIN U 2020. GODINI

Vijećnici su zajedno sa dnevnim redom dobili i materijal za 23. točku dnevnog reda.  
S ovom točkom dnevnog reda nazočne je upoznao pročelnik K. Crnković, te naveo kako je to zakonska obveza predstavničkog tijela, te da se zajedno sa Analizom stanja sustava civilne zaštite donosi i Godišnji plan razvoja sustava civilne zaštite s financijskim učincima za trogodišnje razdoblje 2021.g.2023.g. a što je slijedeća točka dnevnog reda.

Predsjednik Općinskog vijeća otvara raspravu.

Budući da se nitko nije javio za riječ predsjednik Općinskog vijeća zaključuje raspravu i stavlja na glasovanje prijedlog Analize stanja sustava civilne zaštite za Općinu Čepin u 2020. godini.

Općinsko vijeće Općine Čepin jednoglasno je donijelo

ANALIZU

STANJA SUSTAVA CIVILNE ZAŠTITE ZA OPĆINU ČEPIN U 2020. GODINI

(Analiza stanja sustava civilne zaštite je sastavni dio zapisnika)

TOČKA 24. DONOŠENJE GODIŠNJEG PLANA RAZVOJA SUSTAVA CIVILNE ZAŠTITE S

FINANCIJSKIM UČINCIMA ZA TROGODIŠNJE RAZDOBLJE ZA 2021.-2023. GODINU

Vijećnici su zajedno sa dnevnim redom dobili i materijal za točku 24. dnevnog reda.

S ovom točkom dnevnog reda nazočne je upoznao pročelnik K. Crnković.

Predsjednik Općinskog vijeća otvara raspravu.

Vijećnik Z. Bratić mišljenja je da je stavka edukacija stanovništva u iznosu od 2.000,00 kn iznimno mali iznos za 2021. godinu. Podržati će taj Godišnji plan.

Predsjednik Općinskog vijeća zaključuje raspravu i stavlja na glasovanje prijedlog Godišnjeg plana razvoja

sustava civilne zaštite s financijskim učincima za trogodišnje razdoblje za 2021.-2023. godinu.

Općinsko vijeće Općine Čepin jednoglasno je donijelo

GODIŠNJI PLAN RAZVOJA SUSTAVA CIVILNE ZAŠTITE

S FINANCIJSKIM UČINCIMA ZA TROGODIŠNJE RAZDOBLJE 2021.-2023.GODINU

(Godišnji plan je sastavni dio zapisnika)

TOČKA 25. DONOŠENJE RJEŠENJA O IMENOVANJU RAVNATELJA CENTRA ZA KULTURU

ČEPIN

Vijećnici su zajedno sa dnevnim redom dobili i materijal za točku 25. dnevnog reda.

S ovom točkom dnevnog reda nazočne je upoznala zamjenica općinskog načelnika M. Kalajžić te navela da sadašnjem ravnatelju ističe mandat. Na natječaj su se prijavila dva kandidata. Povjerenstvo je obavilo razgovore s oba kandidata i jednoglasno odlučilo da je kandidat za ravnatelja Centra za kulturu Čepin Željko Mamić. U Povjerenstvu su bili: Mateja Kalajžić, Krešimir Crnković i Anamarija Hećimović koja je trenutno bila zaposlena u knjižnici.

Predsjednik Općinskog vijeća otvara raspravu.

Vijećnik M. Brekalo postavio je pitanje na kojem je radnom mjestu zaposlen Ž. Mamić u Općini Čepin i na kojim poslovima prima plaću, te da li se smatra da on obavlja dvije funkcije. Zanima ga da li je postupak koji je proveden za imenovanje gosp. Mamića da obavlja dvije funkcije i da prima plaću sa dva osnova od iste institucije, zakonit ili je ne zakonit.

Vijećnik Z. Bratić mišljenja je da je Centar za kulturu Čepin ustanova i svijetli primjer Općine Čepin za vrlo mala financijska sredstava koja su uložena u tu ustanovu i za pohvaliti je. Podržati će ovu Odluku za imenovanje ravnatelja.

Nadalje je s ovom točkom nazočne upoznao i općinski načelnik D. Tonkovac.

Vijećnica M. Čačić navela je kako će se po ovoj točci dnevnog reda morati izuzeti s obzirom da je se prijavila na natječaj, ostati će suzdržana i ne bih diskutirala kao vijećnica po ovoj točci. S obzirom da je zaposlenica te ustanove i da je nedavno napunila 25 godina rada u toj ustanovi postavila je pitanje ravnatelju kolike su plaće djelatnika u knjižnici Centra za kulturu Čepin i kojih su oni kvalifikacija. Nadalje ju zanima tko je pisao strateški plan za Centar za kulturu, zašto se knjižnica u Čepinu nije osamostalila budući da je Zakon još 1999.g. propisao tu obvezno izdvajanje, a kasnije je Ministarstvo i prolongiralo taj rok 2005. g.

Vijećnika M. Brekalo zanima kolika je bruto, a koliko neto plaća M. Čačić.

Vijećnica M. Čačić navela je da je zaslužila da joj se kažu rezultati tog natječaja i pošalje joj se nekakav odgovor.

Vijećnik M. Brekalo moli da uđe u zapisnik da je pročelnik K. Crnković rekao da je izbor ravnatelja Centra za kulturu Čepin politička odluka.

Vijećnik M. Čačić navela je kako se u Centru štedi na osoblju i na programima. Navela je da bih njihova plaća trebala biti barem 7.000,00 kn do 8.000,00 kn, te da takve plaće imaju diplomirani knjižničari koji nisu voditelji knjižnica.

Vijećnik M. Brekalo naveo je kako u Pravilniku o radu nisu predviđene plaće za radnike.

Vijećnik Z. Bratić naveo je kako samo ova točka zaslužuje jednu tematsku sjednicu Vijeća da se pronađu sredstva i osiguraju primjerene plaće ljudima sukladno njihovoj stručnoj spremi, ali da se uključe i ostale udruge vezane za Centar za kulturu kako bi Centar ostvarivo onu svrhu za koju i je osnovan.

Vijećnica K. Rajtek slaže se da u tu knjižnicu uložiti i da treba gledati da se „riješe“ i plaće.

U raspravi su sudjelovali: M. Brekalo, Z. Bratić, M. Čačić, K. Rajtek.

Odgovore su dali: viši savjetnik Ž. Mamić, općinski načelnik D. Tonkovac, pročelnik K. Crnković.

Predsjednik Općinskog vijeća zaključuje raspravu i stavlja na glasovanje prijedlog Rješenja o imenovanju ravnatelja Centra za kulturu Čepin.

Općinsko vijeće Općine Čepin sa 11 glasova ZA, 2 glasa PROTIV i 2 glasa SUZDRŽAN donijelo je

RJEŠENJE

O IMENOVANJU RAVNATELJA CENTRA ZA KULTURU ČEPIN

(Rješenje o imenovanju ravnatelja Centra je sastavni dio zapisnika)

TOČKA 26. DONOŠENJE ODLUKE O IZMJENAMA I DOPUNAMA ODLUKE O ODREĐIVANJU

KOEFICIJENATA ZA OBRAČUN PLAĆE SLUŽBENIKA I NAMJEŠTENIKA U

UPRAVNIM TIJELIMA OPĆINE ČEPIN

Vijećnici su zajedno sa dnevnim redom dobili i materijal za točku 26. dnevnog reda.

S ovom točkom dnevnog reda nazočne je upoznao pročelnik K. Crnković te naveo da je mijenjan Pravilnik o unutarnjem redu i temeljem njega potrebno je donijeti i predloženu Odluku. Upoznao je nazočne sa predloženim Izmjenama i dopunama Odluke o određivanju koeficijenata za obračun plaće službenika i namještenika u upravnim tijela Općine Čepin.

Predsjednik Općinskog vijeća otvara raspravu.

Vijećnik M. Brekalo predložio je da se predložena Odluka preimenuje i u istu doda „službenika“ (zaposlenika, djelatnika) Javne ustanove knjižnica Čepin. Predlaže da koeficijent voditelja knjižnice bude 2,80, a informatologa koeficijent 2,50.

Odgovor je dao pročelnik K. Crnković.

Predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o određivanju koeficijenata za obračun plaće službenika i namještenika u Upravnim tijela Općine Čepin.

Općinsko viječe Općine Čepin sa 14 glasova ZA **(**vijećnik M. Brekalo nije glasovao, žalostan**)** donijelo je

ODLUKU

O IZMJENAMA I DOPUNAMA ODLUKE O ODREĐIVANJU

KOEFICIJENATA ZA OBRAČUN PLAĆE SLUŽBENIKA I NAMJEŠTENIKA U

UPRAVNIM TIJELIMA OPĆINE ČEPIN

(Odluka o izmjenama i dopunama Odluke o određivanju koeficijenata je sastavni dio zapisnika)

TOČKA 27. DONOŠENJE ODLUKE O USVAJANJU GODIŠNJEG PLANA UPRAVLJANJA

IMOVINOM U VLASNIŠTVU OPĆINE ČEPIN ZA 2021. GODINU

Vijećnici su zajedno sa dnevnim redom dobili i materijal za točku 27. dnevnog reda.

S ovom točkom dnevnog reda nazočne je upoznala v.d. pročelnice M. Beraković.

Vijećnik M. Brekalo zatražio je informaciju vezano za stavku: Čepin, K. Zvonimira 98, Čepin – Poslovni prostor je u zakupu – stranačka prostorija od 19 m2 i stavku Čepin, K. Zvonimira 98, Čepin, Poslovni prostor – stranačka prostorija od 34 m2, kojim strankama su prostori iznajmljeni i po kojoj cijeni.

Vijećnik Z. Bratić zatražio je informaciju vezano za stavku u kojoj stoji da će Općine Čepin tijekom 2021. g. rješavati imovinsko pravne odnose za navedene čestice u tbl. 11., da li su te nekretnine u vlasništvu Općine Čepin.

U raspravu su sudjelovali: M. Brekalo, Z. Bratić.

Odgovor su dali općinski načelnik D. Tonkovac, v.d. pročelnice M. Beraković.

Predsjednik vijeća zaključuje raspravu i stavlja na glasovanje prijedlog Odluke o usvajanju Godišnjeg plana upravljanja imovinom u vlasništvu Općine Čepin za 2021. godinu.

Općinsko vijeće Općine Čepin sa 14 glasova ZA i 1 glasom SUZDRŽAN donijelo je

ODLUKU

O USVAJANJU GODIŠNJEG PLANA UPRAVLJANJA IMOVINOM

U VLASNIŠTVU OPĆIN EČEPIN ZA 2021. GODINU

(Odluka o usvajanju Godišnjeg plana je sastavni dio zapisnika)

TOČKA 28. DONOŠENJE ODLUKE O OSNIVANJU I IMENOVANJU POVJERENSTVA ZA

IMENOVANJE ULICA, PARKOVA I TRGOVA NA PODRUČJU OPĆINE ČEPIN

Vijećnici su zajedno sa dnevnim redom dobili i materijal za točku 28. dnevnog reda.

S ovom točkom dnevnog reda nazočne je upoznao općinski načelnik D. Tonkovac.

Pročelnik K. Crnković moli da se članak 4. u kojem piše da: Odluka stupa na snagu „osmog dana“ od dana objave…“, promjeni i usvoji prijedlog da to bude „prvog dana“ od dana objave…“, te obrazložio razlog za istu promjenu.

Predsjednik Općinskog vijeća zaključuje raspravu i stavlja na glasovanje prijedlog Odluke o osnivanju i imenovanju Povjerenstva za imenovanje ulica, parkova i trgova na području Općine Čepin sa predloženom promjenom da se u članku 4. umjesto Odluka stupa na snagu „osmog dana“ od dana objave… promijeni i piše „prvog dana“ od dana objave…“

Općinsko vijeće Općine Čepin prihvatilo je prijedlog s navedenom izmjenom, te jednoglasno donijelo

ODLUKU

O OSNIVANJU I IMENOVANJU POVJERENSTVA ZA IMENOVANJE ULICA, PARKOVA I TRGOVA NA PODRUČJU OPĆINE ČEPIN

(Odluka o osnivanju i imenovanju Povjerenstva je sastavni dio zapisnika)

TOČKA 29. DONOŠENJE ODLUKE O ODOBRENJU ZAMOLBE ZA POMOĆ BLAŽENKE TOLJ IZ

ČEPINA, K. ZVONIMIRA 262, NIKOLE TOLJA IZ ČEPINA, K. ZVONIMIRA 262 I

MARIJANE BILANDŽIJA (rođ. TOLJ) IZ ČEPINA, M. DRŽIĆA 60

Vijećnici su zajedno sa dnevnim redom dobili i materijal za 29. točku dnevnog reda.

Sa ovom točkom dnevnog reda nazočne je upozna općinski načelnik D. Tonkovac rekavši kako se tu radi o pomoć obitelji koja je 2008. g. upala u probleme. To je obitelj iza pok. Nenada Tolja. U komunikaciji sa Državnim odvjetništvo utvrđeno da njihovo dugovanje iznosi cca. 200.000,00 kn s kamatama. Ukoliko Općina Čepin uplati glavnicu u iznosu od 80.004,96 kn, Općini Čepin se vraća 65% sredstava od glavnice. Naveo je da su to namjenska sredstva koja će se pokriti iz poljoprivrede i da se dug odnosi za poljoprivredno zemljište.

U raspravi su sudjelovali vijećnici: M. Brekalo, Z. Bratić, V. Pavleković.

Predsjednik Općinskog vijeća zaključuje raspravu i stavlja na glasovanje prijedlog Odluke o odobrenju zamolbe za pomoć Blaženke Tolj iz Čepina, K. Zvonimira 262, Nikole Tolja iz Čepina, K. Zvonimira 262 i Marijane Bilandžija (rođ. Tolj) iz Čepina, M. Držića 60.

Općinsko vijeće Općine Čepin sa 14 glasova ZA (vijećnik M. Brekalo nije glasovao) donijelo je

ODLUKU

O ODOBRENJU ZAMOLBE ZA POMOĆ BLAŽENKE TOLJ IZ ČEPINA, K. ZVONIMIRA 292,

NIKOLE TOLJA IZ ČEPINA, KRALJA ZVONIMIRA 262 I

MARIJANE BILANDŽIJA (rođ. TOLJ) IZ ČEPINA, MARINA DRŽIĆA 60

(Odluka o odobrenju zamolba je sastavni dio zapisnika)

TOČKA 30. DONOŠENJE ODLUKE O STAVLJANJU VAN SNAGE ODLUKE O RASPISIVANJU

JAVNOG NATJEČAJA ZA ZAKUP POLJOPRIVREDNOG ZEMLJIŠTA U VLASNIŠTVU

OPĆINE ČEPIN

Vijećnici su zajedno s dnevnim redom dobili i materijal za točku 30. dnevnog reda.

S ovom točkom dnevnog reda nazočne je upoznala v.d. pročelnice M. Berakovići koja je i ujedno odgovorila na postavljeno pitanje vijećnika M. Brekala s prethodne sjednice Vijeća tko je bio ranije u zakupu zemljišta.

Vijećnik Z. Bratić postavio je pitanje kako se prije nije znalo da ta čestica potpada pod vlasništvu RH.

Odgovor je dao općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Odluke o stavljanju van snage Odluke o raspisivanju javnog natječaja za zakup poljoprivrednog zemljišta u vlasništvu Općine Čepin.

Općinsko vijeće Općine Čepin sa 13 glasova ZA, 1 glasom SUZDRŽAN, (vijećnik M. Brekalo nije glasovao), donijelo je

ODLUKU

O STAVLJANJU VAN SNAGE ODLUKE O RASPISIVANJU

JAVNOG NATJEČAJA ZA ZAKUP POLJOPRIVREDNOG ZEMLJIŠTA U

VLASNIŠTVU OPĆINE ČEPIN

(Odluka o stavljanju van snage Odluke o raspisivanju javnog natječaja je sastavni dio zapisnika)

TOČKA 31. DONOŠENJE ODLUKE O STAVLJANJU VAN SNAGE ODLUKE O OSNIVANJU

I IMENOVANJU POVJERENSTVA ZA PROVEDBU JAVNOG NATJEČAJA ZA

ZAKUP POLJOPRIVREDNOG ZEMLJIŠTA U VLASNIŠTVU OPĆINE ČEPIN

Vijećnici su zajedno sa dnevnim redom dobili i materijal za točku 31. dnevnog reda.

Predsjednik Općinskog vijeća otvara raspravu.

Budući da se nitko nije javio za riječ predsjednik Općinsko vijeće zaključuje raspravu i stavlja na glasovanje prijedlog Odluke o stavljanju van snage Odluke o osnivanju i imenovanju Povjerenstva za provedbu javnog natječaja za zakup poljoprivrednog zemljišta u vlasništvu Općine Čepin.

Općinsko vijeće Općine Čepin sa 13 glasova ZA, 1 glasom SUZDRŽAN, (vijećnik M. Brekalo nije glasovao) donijelo je

ODLUKU

O STAVLJANJU VAN SNAGE ODLUKE O OSNIVANJU I IMENOVANJU POVJERENSTVA

ZA PROVEDBU JAVNOG NATJEČAJA ZA ZAKUP POLJOPRIVREDNOG ZEMLJIŠTA

U VLASNIŠTVU OPĆINE ČEPIN

(Odluka o stavljanju van snage Odluke o osnivanju i imenovanju Povjerenstva je sastavni dio zapisnika)

TOČKA 32. RAZNO

Vijećnik M. Brekalo naveo je kako je dobio pisani odgovor na postavljena pitanja koja on nije postavio, a nije dobio odgovor na pitanja koje je on postavio, pa ga zanima zašto mu nije odgovoreno na pitanja koja je on postavio.

Odgovor je dala v.d. pročelnice M. Beraković.

Vijećnik Z. Bratić istaknuo je da se ovakve sjednice sa ovakvim ozbiljnim temama trebaju raditi iz dva puta radi kvalitetnije rasprave, manjeg iscrpljivanja i pridržavanja epidemioloških uvjeta.

Sjednica je zaključena u 1,08 sati.

ZAPISNIČAR:

Mladenka Bagarić

KLASA: 021-05/20-01/16

URBROJ: 2158/05-20-1

Čepin, 23. studenog 2020.

PREDSJEDNIK

OPĆINSKOG VIJEĆA

Robert Periša, dipl. oec.